Diari Oficial de la Generalitat Valenciana


Sumari del DOGV 9736, del 30-11-2023 (2023/11505)

Anunci pel qual se sotmet a informació pública la sol·licitud d'autorització per a la concessió demanial de domini públic en diverses via pecuàries del terme municipal de l'Alcora.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   9736

Data del DOGV
:   30-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11082


Data del document
:   23-10-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci pel qual se sotmet a informació pública la sol·licitud d'autorització per a la concessió demanial de domini públic en diverses via pecuàries del terme municipal de l'Alcora. [2023/11560]  
S'està tramitant en la Direcció Territorial de Castelló, promogut per Telefónica de España, SAU, representada per l'empresa Elecnor Servicios y Proyectos, SAU, els expedients d'autorització per a la concessió demanial de domini públic en via pecuària del terme municipal de l'Alcora (Castelló) amb referències: STMA/SF/VP/2023/004, STMA/SF/VP/2023/015, STMA/SF/VP/2023/016, STMA/SF/VP/2023/031, STMA/SF/VP/2023/032, STMA/SF/VP/2023/035, STMA/SF/VP/2023/040, STMA/SF/VP/2023/042, STMA/SF/VP/2023/045, STMA/SF/VP/2023/053, STMA/SF/VP/2023/215, STMA/SF/VP/2023/220 i STMA/SF/VP/2023/311.  
  
L'objecte de l'autorització de la concessió demanial és la realització de les obres d'instal·lació d'infraestructures de xarxes telefòniques de fibra òptica en el terme municipal de l'Alcora (Castelló), amb afecció a trams de les vies pecuàries següents: número 2 denominada Canyada Reial núm. 2, número 3 denominada Canyada Reial núm. 3, número 5 denominada assagador núm. 1, número 6 denominada assagador núm. 2, número 8 denominada assagador núm. 4, número 15 denominada assagador dels Corrals, número 17 denominada assagador del Perxeret, número 21 denominada assagador de les Forques, número 22 assagador de Barros, número 23 denominada assagador de Villotet, número 24 denominada assagador de les Foies, número 27 denominada assagador de les Saleretes i número 30 denominada assagador del Molí.  
En compliment del que es disposa en l'article 33 de la Llei 3/2014, d'11 de juliol, de vies pecuàries de la Comunitat Valenciana, i article 64.c de la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic, i de conformitat en l'article 83 de la Llei 39/2015, d'1 d'octubre, del procediment administratiu comú de les administracions públiques, aquest expedient se sotmet a informació pública.  
Per tant, es fa públic per a coneixement general i es fixa el termini d'un mes, a partir de la publicació del present anunci, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal, del Servei Territorial de Medi Ambient, d'aquesta conselleria a Castelló, situat en la planta 2a de l'edifici PROP de l'av. Germans Bou, núm. 47, de Castelló de la Plana.  
  
Castelló de la Plana, 23 d'octubre de 2023.- El director territorial de Castelló, p. s. (R 20.09.2023, del sotssecretari), el cap del Servei Territorial de Medi Ambient: Francisco Montesinos Fandos.